|  |  |
| --- | --- |
| **Manyleb y swydd a’r person** | |
| **Teitl y swydd:**  **Cyfeirnod:** | **Swyddog Ymchwil**  MBS-084-22 |
| **Aelod o’r Senedd:** | **Jane Dodds AS** |
| **Band cyflog:** | **3** |
| **Ystod cyflog: (pro rata)** | **£21,225 - £28,624**  *Disgwylir i bob aelod newydd o staff ddechrau ar raddfa isaf y band priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd cyflog uchaf y raddfa ar gyfer eu band.* |
| **Oriau gwaith:** | **22.2** |
| **Natur y penodiad:** | **Parhaol** |
| **Lleoliad:** | **Tŷ Hywel a gweithio gartref** |
| **Diben y swydd** | |
| Helpu i ddarparu gwaith ymchwil, cyngor a chymorth gweinyddol o safon uchel i'r Aelod o’r Senedd, gan sicrhau y cynhelir safonau o ran cyfrinachedd. | |
| **Prif ddyletswyddau** | |
| 1. Cynnal gwaith ymchwil i faterion lleol, rhanbarthol, cenedlaethol a rhyngwladol yn ôl y gofyn a sicrhau bod yr Aelod o’r Senedd yn ymwybodol o unrhyw faterion perthnasol 2. Ymchwilio i feysydd polisi perthnasol yn unol â chyfarwyddyd yr Aelod o’r Senedd 3. Darparu papurau briffio a gwybodaeth i gynorthwyo’r Aelod o’r Senedd wrth ymdrin â gwaith achos etholaethol a’i fonitro i helpu i lywio gwaith yr Aelod 4. Darparu gwaith ymchwil o safon uchel mewn ymateb i ymholiadau 5. Cael gafael ar waith ymchwil a deunydd briffio gan swyddogion yn y Gwasanaeth Ymchwil, is-adrannau o Lywodraeth Cymru, a chan gyrff allanol. 6. Paratoi nodiadau briffio ac unrhyw ddogfennau eraill sydd eu hangen ar yr Aelod a drafftio a chyflwyno Cwestiynau i'r Senedd. 7. Bod yn gyfrifol am ddarparu ystod o gymorth gweinyddol ac ysgrifenyddol i'r Aelod o’r Senedd pan na fydd yr Uwch Ymchwilydd yn y swyddfa a/neu yn ôl y gofyn | |
| **Manyleb y person (cyfeiriwch at y meini prawf 'hanfodol' isod wrth lenwi'r adran ‘*Gwybodaeth i gefnogi eich cais*’ ar y ffurflen gais.** | |
| **Gwybodaeth a phrofiad hanfodol**   * Profiad mewn amgylchedd ymchwil neu wybodaeth * Dealltwriaeth o'r angen i fynd i’r afael â gwahaniaethu a hyrwyddo cyfle cyfartal, ac ymrwymiad iddynt, a’r gallu i weithio mewn amgylchedd sensitif * Dealltwriaeth o'r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan ar gyfer Bywyd Cyhoeddus, ac ymrwymiad i'r materion hyn   **Cymwysterau hanfodol**   * Gradd neu gymhwyster cyfatebol mewn pwnc perthnasol, neu * Gymhwyster NVQ lefel 3 neu 4 neu gymhwyster cyfatebol mewn pwnc perthnasol   **Sgiliau ac ymddygiadau hanfodol**   * Barn gadarn a dealltwriaeth dda o’r hyn y mae’n ei olygu i weithio mewn amgylchedd gwleidyddol. * Tystiolaeth o sgiliau dadansoddi da, gan gynnwys y gallu i grynhoi amrywiaeth eang o safbwyntiau yn gywir, a'r gallu i nodi materion allweddol yn gyflym o amrywiaeth o ffynonellau gwybodaeth. * Hyfedredd mewn TGCh, yn enwedig Excel, Word ac, yn ddelfrydol, Access, er mwyn canfod, dadansoddi a chyflwyno gwybodaeth rifiadol yn effeithiol * Sgiliau rhifedd * Sgiliau dadansoddi amlwg, gan gynnwys sgiliau llafar, sy'n ddigonol i ymgymryd ag amrywiaeth eang o weithgareddau ymchwil, dadansoddi, canfod ffeithiau a gweinyddu * Cyfathrebu sgiliau yn effeithiol gydag amrywiaeth o randdeiliaid * Y gallu i drefnu a blaenoriaethu llwyth gwaith i derfynau amser tynn   *Dymunol*   * Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru * Yn arddel amcanion a gwerthoedd y Blaid * Y gallu i weithio drwy gyfrwng y Gymraeg a’r Saesneg | |
| **Gwybodaeth ychwanegol** | |
| Sylwch y bydd y penodiad yn amodol ar eirdaon a gwiriad diogelwch.  *\*Os bydd yr Aelod o’r Senedd yn ymddiswyddo, neu’n colli ei sedd mewn etholiad, bydd y swydd hon yn dod i ben.   Yn achos swyddi yng ngrŵp y blaid, os bydd arweinydd y blaid yn newid, neu os bydd nifer aelodau'r grŵp yn newid, mae’n bosibl y daw’r swydd hon i ben.* | |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhyw, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. | |